C 392/13

Unionin yleisen tuomioistuimen tuomio 13.9.2018 – Rosneft ym. v. neuvosto

(Asia T-715/14) (1)

((Yhteinen ulko- ja turvallisuuspolitiikka - Ukrainan tilannetta epävakauttavien Venäjän toimien johdosta toteutetut rajoittavat toimenpiteet - Perusteluvelvollisuus - Ilmeinen arviointivirhe - Puolustautumisoikeudet ja oikeus tehokkaaseen oikeussuojaan - Euroopan unionin ja Venäjän välinen kumppanuus- ja yhteistyösopimus - Omistusoikeus - Yhdenvertainen kohtelu - Oikeasuhteisuus - Harkintavallan väärinkäyttö - Oikeusvarmuus))

(2018/C 392/16)

Oikeudenkäyntikieli: englanti

Asianosaiset

Kantajat: PAO Rosneft Oil Company, aiemmin NK Rosneft OAO (Moskova, Venäjä), RN-Shelf-Arctic OOO (Moskova), AO RN-Shelf-Far East, aiemmin RN-Shelf-Dalniy Vostok ZAO (Južno-Sahalinsk, Venäjä), RN Exploration OOO (Moskova), Tagulskoe OOO (Krasnojarsk, Venäjä) (edustajat: aluksi T. Beazley, QC, sitten asianajajat L. Van den Hende ja J. Charles sekä solicitor M. Schonberg ja solicitor K. Krissinel)

Vastaaja: Euroopan unionin neuvosto (asiamiehet: S. Boelaert ja B. Driessen)

Väliintulijat, jotka tukevat vastaajan vaatimuksia: Ison-Britannian ja Pohjois-Irlannin yhdistynyt kuningaskunta (asiamiehet: aluksi C. Brodie, sitten V. Kaye, sitten S. Brandon, sitten C. Crane ja lopuksi R. Fadoju, avustajanaan barrister C. Banner) ja Euroopan komissio (asiamiehet: L. Havas, T. Scharf ja D. Gauci)

Oikeudenkäynnin kohde

SEUT 263 artiklaan perustuva kanne, jossa vaaditaan kumoamaan rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP (EUVL 2014, L 229, s. 13), sellaisena kuin tämä on muutettuna päätöksen 2014/512/YUTP muuttamisesta 8.9.2014 annetulla neuvoston päätöksellä 2014/659/YUTP (EUVL 2014, L 271, 54), liitteessä III olevat 1 artiklan 2 kohdan b ja c alakohta ja 3 kohta, 4.12.2014 annetulla neuvoston päätöksellä 2014/872/YUTP (EUVL 2014, L 349, s. 58), 22.6.2015 annetulla neuvoston päätöksellä (YUTP) 2015/971 (EUVL 2015, L 157, s. 50), 21.12.2015 annetulla neuvoston päätöksellä (YUTP) 2015/2431 (EUVL 2015, L 334, s. 22), 1.7.2016 annetulla neuvoston päätöksellä (YUTP) 2016/1071 (EUVL 2016, L 178, s. 21) ja 19.12.2016 annetulla neuvoston päätöksellä (YUTP) 2016/2315 (EUVL 2016, L 345, s. 65) ja rajoittavista toimenpiteistä Ukrainan tilannetta epävakauttavien Venäjän toimien johdosta 31.7.2014 annetun neuvoston asetuksen EU) N:o 833/2014 (EUVL 2014, L 229, s. 1), sellaisena kuin tämä on muutettuna asetuksen 833/2014 muuttamisesta annetulla neuvoston asetuksella (EU) N:o 960/2014 (EUVL 2014, L 271, s. 3), liitteessä II olevat 3 artikla, 3a artikla, 4 artiklan 3 ja 4 kohta, liitteessä VI olevat 5 artiklan 2 kohdan b–d kohta sekä 3 kohta ja (EU) N:o 833/2014 (EUVL 2014, L 229, s. 1), sellaisena kuin tämä on muutettuna asetuksen 833/2014 muuttamisesta annetulla neuvoston asetuksella (EU) N:o 960/2014 (EUVL 2014, L 271, s. 3) ja 4.12.2014 annetulla neuvoston asetuksella (EU) N:o 1290/2014 (EUVL 2014, L 349, s. 20), kantajaa koskevilta osiltaan.

Tuomiolauselma

1) Kanne hylätään.

2) PAO Rosneft Oil Company, RN-Shelf-Arctic OOO, AO RN-Shelf-Far East, RN-Exploration OOO ja Tagulskoe OOO vastaavat omista oikeudenkäyntikuluistaan, ja ne velvoitetaan korvaamaan Euroopan unionin neuvostolle aiheutuneet oikeudenkäyntikulut.

3) Euroopan komissio ja Ison-Britannian ja Pohjois-Irlannin yhdistynyt kuningaskunta vastaavat omista oikeudenkäyntikuluistaan.

(1) EUVL C 431, 1.12.2014.